CELEX: 62018CB0552
Language: el
Date: 2019-11-20 00:00:00
Title: Υπόθεση C-552/18: Διάταξη του Δικαστηρίου (ένατο τμήμα) της 20ής Νοεμβρίου 2019 [αίτηση του Consiglio di Stato (Ιταλία) για την έκδοση προδικαστικής αποφάσεως] – Indaco Service Soc. coop. sociale, η οποία ενεργεί εξ ονόματός της και ως εκπρόσωπος της Coop. sociale il Melograno, κατά Uffictio Territoriale del Governo Taranto (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Δημόσιες συμβάσεις – Οδηγία 2014/24/ΕΕ – Άρθρο 57, παράγραφος 4, στοιχεία γ' και ζ' – Δημόσιες συμβάσεις υπηρεσιών – Προαιρετικοί λόγοι αποκλεισμού – Σοβαρό επαγγελματικό παράπτωμα – Αμφισβήτηση της ακεραιότητας του οικονομικού φορέα – Προηγούμενη σύμβαση – Εκτέλεση – Παραβάσεις – Καταγγελία της σύμβασης – Δικαστική προσφυγή – Αξιολόγηση της αθέτησης συμβατικής υποχρέωσης από την αναθέτουσα αρχή – Η αναθέτουσα αρχή κωλύεται έως ότου περατωθεί η δικαστική διαδικασία)

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/10
            
         
      Διάταξη του Δικαστηρίου (ένατο τμήμα) της 20ής Νοεμβρίου 2019 [αίτηση του Consiglio di Stato (Ιταλία) για την έκδοση προδικαστικής αποφάσεως] – Indaco Service Soc. coop. sociale, η οποία ενεργεί εξ ονόματός της και ως εκπρόσωπος της Coop. sociale il Melograno, κατά Uffictio Territoriale del Governo Taranto
      (Υπόθεση C-552/18) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Δημόσιες συμβάσεις - Οδηγία 2014/24/ΕΕ - Άρθρο 57, παράγραφος 4, στοιχεία γ' και ζ' - Δημόσιες συμβάσεις υπηρεσιών - Προαιρετικοί λόγοι αποκλεισμού - Σοβαρό επαγγελματικό παράπτωμα - Αμφισβήτηση της ακεραιότητας του οικονομικού φορέα - Προηγούμενη σύμβαση - Εκτέλεση - Παραβάσεις - Καταγγελία της σύμβασης - Δικαστική προσφυγή - Αξιολόγηση της αθέτησης συμβατικής υποχρέωσης από την αναθέτουσα αρχή - Η αναθέτουσα αρχή κωλύεται έως ότου περατωθεί η δικαστική διαδικασία)
      (2020/C 45/06)
      Γλώσσα διαδικασίας: η γαλλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      Indaco Service Soc. coop. sociale, η οποία ενεργεί στο όνομά της και ως εκπρόσωπος της qualité de mandataire de Coop. sociale il Melograno
      κατά
      Ufficio Territoriale del Governo Taranto
      
         παρουσία της: Cometa Società Cooperativa Sociale
      
         Διατακτικό
      
      Το άρθρο 57, παράγραφος 4, στοιχεία γ' και ζ', της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ, έχει την έννοια ότι αντιτίθεται σε εθνική ρύθμιση δυνάμει της οποίας η άσκηση δικαστικής προσφυγής κατά απόφασης καταγγελίας δημόσιας σύμβασης που έλαβε η αναθέτουσα αρχή λόγω «σοβαρού επαγγελματικού παραπτώματος» κατά την εκτέλεση της σύμβασης αυτής εμποδίζει την αναθέτουσα αρχή που προκηρύσσει νέο διαγωνισμό να αποκλείσει έναν οικονομικό φορέα, κατά το στάδιο της επιλογής των διαγωνιζομένων, βάσει της αξιολόγησης της αξιοπιστίας του εν λόγω οικονομικού φορέα.
      
         (1)  ΕΕ C 436 της 3.12.2018.